《春从天上来 凌宵》
明代·高濂

袅娜枝条。傍山头屋角，树杪松梢。红轻翠飐，萦绕凭高。

软软回风带雨，更藏烟隐雾，向春深、布叶敷苗。看荧荧，朱华烘日，绿蔓凌霄。

直欲飞英百尺，使茶蒿萧艾，仰艳钦翘。松风霞彩，疏影微香，幽人昼梦寥寥。

恐木老风枯，必朽草芜同凋。想青囊、曾教采摘，苦口堪调。

作者简介：明浙江钱塘人，字深甫，号瑞南。所著《遵生八笺》成书于万历十九年，对养生保健等方法，收辑甚备。另有《雅尚斋诗》。